**ELŐTERJESZTÉS**

**A KÉPVISELŐ-TESTÜLET**

**2021. július 6-i rendes ülésére**

**Előterjesztés**

**A polgármester jutalmáról**

A napirendet tárgyaló ülés dátuma: 2021.07.06.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Alpolgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési forrás

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény 225/H. § (1) bekezdése alapján a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét. A polgármester fizetését a 2011.évi CLXXXIX. törvény 71.§-a szabályozza.

2020 márciusa óta eltelt időszakban jelentős részben a rendkívüli állapot alatti korlátozások közepette zajlott az önkormányzat működése. Jelentős kormányzati elvonások, amelyeket csak részlegesen pótoltak az egyedi döntések alapján kapott kompenzációk, igen érzékenyen érintették Telki költségvetését. Ez sajnos azt vonta maga után, hogy Telki költségvetésében jelentős takarékossági intézkedéseket kellett bevezetni, amik mind a hivatal, mind a település működését érintették.

Mindezek mellett az önkormányzati képviselők jogosítványai hosszabb időszakokra felfüggesztésre kerültek és valamennyi önkormányzati hatáskört a polgármester egyszemélyben gyakorolta. A nagyobb jogkör ugyanakkor nagyobb, egyszemélyi felelősséggel is járt.

A költségvetési megszorítások és átcsoportosítások ellenére Telki működőképes maradt és nem volt érezhető fennakadás se a megszokott szolgálatások vagy az intézmények működésében, se pedig a törvények által előírt vagy azokon túl vállalt járvány-védekezési feladatok ellátása során. A színfalak mögött az önkormányzat működése is – a törvényi lehetőségek között – normális mederben folyt: a polgármester részletesen tájékoztatta a képviselőket a történésekről és a fontosabb döntések előtt minden esetben kikérte a képviselőtestület véleményét és ennek figyelembevételével hozta meg döntéseit.

A különleges járványhelyzet alatt Telki működése példaértékű volt, ami elsősorban a polgármester munkájának és hozzáállásának volt köszönhető.

Az SZMSZ 2/B sz. melléklete alapján a Pénzügyi Bizottság feladat- és hatásköre a polgármester jutalomösszegével kapcsolatos előterjesztés megtárgyalása.

A leírtak alapján javaslom, a Bizottság támogassa, hogy a testület részesítse Deltai Károly polgármestert jutalomban az elmúlt járványidőszakban végzett munkájára tekintettel. A jutalom mértékét háromhavi illetményben javaslom megállapítani.

Telki, 2021. június 27.

 Dr. Földvári-Nagy László

Bizottság elnöke

**Határozati javaslat**

**Telki község**

**képviselő-testület**

**/2021. (VI. .) Öh számú**

**Határozata**

**A polgármester jutalmáról**

A képviselő-testület úgy határoz, hogy Deltai Károly polgármestert ……. havi bruttó illetményének megfelelő összegű jutalomban részesítse.

Határidő: 2021. ………...

Felelős: Jegyző, Pénzügyi Csoport